
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC




	Bucureşti,
	13 mai 2008

	Nr.
	26/ 2289


Către 

BIROUL PERMANENT AL

CAMEREI DEPUTATILOR


Vă înaintăm, alăturat, Raportul comisiei noastre asupra propunerii legislative pentru modificarea Legii nr.393/2004 privind Statutul aleşilor locali, trimisă comisiei pentru examinare pe fond, cu adresa nr.Pl-x 78 din 8 aprilie 2008.
PREŞEDINTE,

Relu FENECHIU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor

COMISIA PENTRU ADMISTRAŢIE PUBLICĂ, AMENAJAREA 

TERITORIULUUI ŞI ECHILIBRU ECOLOGIC

	Bucureşti,
	13 mai 2008

	Nr.
	26/2289 


R A P O R T    

asupra propunerii legislative pentru modificarea Legii nr.393/2004 privind Statutul aleşilor locali


În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl-x 78 din 6 aprilie 2008, cu dezbaterea pe fond în procedură obişnuită a propunerii legislative pentru modificarea Legii nr.393/2004 privind Statutul aleşilor locali.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.282/10.03.2008);

· avizul favorabil al Comisiei juridice, de disciplină şi imunităţi (nr.Pl.x.78/15.04.2008);


Propunerea legislativă are ca obiect de reglementare completarea Legii nr.393/2004 privind Statutul aleşilor locali, cu modificările şi completările ulterioare, cu un nou articol prin care se propune ca persoanele care deţin funcţia de primar, la îndeplinirea condiţiilor de pensionare prevăzute de Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, respectiv stagiul de cotizare şi vârsta de pensionare, să beneficieze de pensie de serviciu, în cuantumul prevăzut de art.49 alin.(1) din Legea nr.96/2006 privind Statutul deputaţilor şi al senatorilor, cu modificările şi completările ulterioare, dacă au deţinut cel puţin două mandate de primar.

În urma dezbaterilor, Comisia propune Plenului Camerei Deputaţilor respingerea propunerii legislative, întrucât iniţiatorul, la art.322 din proiect prevede ca partea din pensie care depăşeşte nivelul pensiei rezultate conform Legii nr.19/2000, cu modificările şi completările ulterioare, se suportă de la bugetul de stat, ceea ce face să devină incidente dispoziţiile art.111 alin.(1) teza finală din Constituţie, republicată, în sensul că este obligatorie solicitarea informării Guvernului. Guvernul nu şi-a exprimat încă, un punct de vedere referitor la această intervenţie legislativă.  

Propunerea legislativă face parte din categoria legilor organice, împrumutând caracterul actului normativ asupra căruia intervine. 

Propunerea legislativă a fost dezbătută în şedinţa comisiei din 13 mai 2008. 


La lucrările comisiei au fost prezenţi 24 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Potrivit prevederilor art.75 alin.(1) din Constituţia României, republicată,  şi ale art.92 din Regulamentul Camerei Deputaţilor, prima cameră sesizată este Camera Deputaţilor. 


În urma dezbaterilor, Comisia propune Plenului Camerei Deputaţilor  respingerea propunerii legislative.


PREŞEDINTE,



SECRETAR,


     Relu FENECHIU
              Seres DENES

Întocmit, 

Consilier Sofia CHELARU

